Natalia Oreirová

Natalia Marisa Oreirová Iglesiasová (* 19. máj 1977, Montevideo, Uruguaj) je uruguajsko-argentínska herečka, speváčka a módna návrhárka. Preslávila sa najmä úlohou Milágros v telenovele Divoký anjel. Tiež je držiteľkou uruguajského hereckého ocenenia, ktoré sa odovzdáva raz za päť rokov. V roku 2018 naspievala pieseň United By Love, ktorá bola jednou z oficiálnych hymien majstrovstiev sveta vo futbale.

Životopis 
Od svojich 8 rokov chodila na kurzy herectva, v dvanástich vyhrala konkurz na účinkovanie v reklame a do sedemnástich rokov vystupovala vo viac než tridsiatich spotoch (medzi nimi aj v reklame na Pepsi alebo Niveu). Vtedy sa rozhodla pre hereckú kariéru a odsťahovala sa do Buenos Aires (Argentína). Dochádzala na konkurzy do televízie a po niekoľkých odmietnutiach dostala malú úlohu v telenovelách Dulce Ana a Inconquistable corazón. Prvú hlavnú úlohu hrala v seriáli Modelos 90-60-90, potom v Ricos y Famosos. Po dokrútení týchto seriálov si ju všimli filmoví producenti a Natalia dostala ponuku k nakrúteniu filmu Un argentino en Nueva York (1998), ktorý bol v Argentíne tak úspešný, že v prvom týždni porazil i Titanic. Pri tejto príležitosti mala možnosť naspievať k filmu úvodnú pieseň, čím dokázala, že je i nadaná speváčka.

Dňa 26. januára 2012 Natalia porodila svoje prvé dieťa, ktorému spolu s manželom Ricardom Mollom, ktorý je jeho otcom dali meno Merlín Atahualpa. Ricardo už má z predošlého vzťahu 2 dcéry.

Umelecká kariéra

TV relácie  
 Recurso Natural (Canal 7, 2008)
 Se Dice de Mi (Encuentro de Argentina, (2010)
 Martín Fierro (Canal 13, 22.5.2011)

Telenovely 
 Inconquistable corazón (Canal 9, 1994-1995) ako Victoria
 Dulce Ana (Canal 9, 1995) ako Verónica Iturbe-Montalbán
 90-60-90 modelos (Canal 9, 1996-1997) ako Lucía Peralta
 Ricos y famosos (Canal 9, 1997-1998) ako Valeria García Méndez de Salerno
 Divoký anjel (Telefe, 1998-1999) ako Milagros 'Mili' Esposito-Di Carlo de Miranda (Cholito/Carlitos)/mladý Rosario
 Žena na úteku (Telefe, 2002) ako Antonia Guerrero (Kachorra) alias Rosario Achával/Piojo
 El deseo (Telefe, 2004) ako Carmen
 Rany z  lásky (Canal 13, 2006) ako Esperanza Muñoz - La Monita
 Amanda O (2008)  ako Amanda O
 Solamente Vos (2013) ako Aurora Andrés

Filmografia 
 Un argentino en New York (1998) ako Verónica 'Vero' De Ricci
 Cleopatra (film) (2003) ako Sandra
 La guerra de los gimnasios (2004) 
 Las vidas posibles (2005) ako Marcia
 La Peli (2006) - (2007) ako novinárka
 Música en Espéra (2009) ako  Paula Otero
 Francia (2010) ako  Cristina
 Miss Tacuarembó (2010) ako  Natalia "Cristal" / Candida López 
 Infancia Clandestina (2011) ako  Charo 
 Mi Primera Boda (2011) ako  Leonora 
 Wakolda (2012) ako  Eva
 Gilda(2016) ako Gilda

Diskografia 
 1998 - Natalia Oreiro (BMG Ariola)
 2000 - Tu veneno   (BMG Ariola)
 2002 - Turmalina   (BMG Ariola)

Kompilácie 
 1999 - Natalia Oreiro ree-dición (BMG Ariola)
 2001 - From Naty with Love (BMG Ariola)
 2003 - Kachorra Turmalina Edition (BMG Ariola)

Iné projekty

Externé odkazy 
 OreiroVEVO oficiálny účet na YouTube
 Natalia Oreiro na Inernet Movie Database (po anglicky)
 Natalia Oreiro na Osobnosti.cz
 Natalia Oreiro na Česko-Slovenskej filmovej databáze
 Natalia Oreiro na Aktuality.sk

 
Uruguajské modelky
Uruguajské filmové herečky
Uruguajské televízne herečky
Uruguajské speváčky
Osobnosti z Montevidea